Publication: Magyar Közlöny
Issue: MK-2002-90 (Year: 2002, Number: 90)
Era: 1990-2004
Section: jogkörérõl szóló 16/1972. (IV. 29.) MT rendelet (a továbbiakban: Vhr.) adott. Mint ahogyan a határozat is utal rá,
Paragraph Index: 507

(1) bekezdés]; továbbá arra, hogy egyes betegségekre bejelentési kötelezettséget állapítson meg, ezzel kapcsolatban meghatározza a bejelentésre kötelezettek körét, a bejelentés idejét és módját, valamint a bejelentendõ adatokat [37. § (2) bekezdés]. A Tv. és a Vhr. szövegezésébõl is egyértelmû, hogy a szociális és egészségügyi miniszter a Tv. végrehajtására vonatkozó szabályok, elõírások megállapítására kapott felhatalmazást, és — álláspontom szerint — a Rendelet megalkotásával kizárólag ennek a kötelezettségének tett eleget. A határozatban említett alapjogokat, nevezetesen „az emberi méltósághoz való jogból levezethetõ általános személyiségi jogot, s annak különféle aspektusait mint a személyiség szabad kibontakoztatásához való jogot, az önrendelkezés szabadságához való jogot, általános cselekvési szabadságot, avagy a magánszférához való jogot (...), valamint az információs önrendelkezési jogot” maga a Tv. korlátozta. A Tv. a már hivatkozott 15. § (2) bekezdésén túl, a járványügyi elõírások keretében elrendelte a fertõzõ betegek, illetõleg fertõzõ betegség gyanúja miatt az érintettek kötelezõ orvosi vizsgálatát és kötelezõ gyógykezelését [16. § (1)—(2) bekezdés], szükség esetén a fertõzõképesség tartamára a fertõzõ beteg és a fertõzõ betegségre gyanús személy elkülönítését [17. § (1) bekezdés], továbbá a fertõzõ beteg környezetében élõ személyek számára a fertõzés terjedésének megakadályozását szolgáló rendszabályok betartását [16. § (3) bekezdés]. Járványügyi zárlatot írt elõ a Tv. a betegség lappangási szakában azok számára, akik fertõzõ beteggel vagy fertõzõ betegségre gyanús személlyel érintkeztek, valamint akik egészségi állapotuk miatt fertõzést okozhattak. Ennek érdekében mindenki kötelezhetõ volt vizsgálatnak alávetni magát annak megállapítása végett, hogy jogszabályban meghatározott fertõzõ betegség kórokozójával mást — anélkül, hogy saját maga ilyen fertõzõ betegségben szenvedne — megfertõzhetett-e [19. § (1)—(3) bekezdés]. A nemi betegek gyógykezelése és gondozása keretében pedig a Tv. kifejezetten elõírta, hogy fertõzõ nemi beteg vagy fertõzõ nemi betegségre gyanús személy kezelése során a fertõzés továbbterjedésének megelõzése céljából az orvosnak meg kell állapítania azokat a személyeket, akiktõl a fertõzés származhatott, illetõleg akiket a beteg megfertõzhetett. A beteg köteles volt erre vonatkozóan felvilágosítást adni [32. § (3) bekezdés]. A Rendelet a tartalma szerint csupán a Tv. gyakorlati végrehajtása szabályainak megállapítására irányul, további korlátozást nem tartalmaz. Az Alkotmánybíróság 64/1991. (XII. 17.) AB határozatában foglaltakat alapul véve, miszerint az alapjog közvetlen és jelentõs korlátozásához törvény kell, de „[k]özvetett és távoli összefüggés esetében azonban elegendõ a rendeleti szint” (ABH 1991. 297., 300.), valamint az Alkotmánybíróság eddigi gyakorlatára is

Source: https://magyarkozlony.hu/hivatalos-lapok/c7a8ef9b7be025036bf3b2c2722701b3ea8dff2d/dokumentumok/01b6ac37f64fa2de8d1b5d1b23c46148ac4361a2/letoltes